Държавен вестник, бр. 28, 2016 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  28
споразумение, възложителят може да покани 
следващия в класирането участник, когато е 
приложимо.
Чл. 78. Когато възложителят провежда 
вътрешен конкурентен избор въз основа на 
рамково споразумение, срокът за получаване 
на оферти по чл. 82, ал. 4, т. 2 ЗОП не може 
да бъде по-кратък от 10 дни, а в случаите по 
чл. 93 ЗОП – не по-кратък от 5 дни.
Г л а в а  с е д м а
ЗАПАЗЕНИ ПОРЪЧКИ
Раздел I
Определяне на списъка по чл. 12, ал. 1, т. 1 
ЗОП
Чл. 79. (1) Стоките и услугите в списъка 
по чл. 12, ал. 1, т. 1 ЗОП се обозначават чрез 
код и съответстващото му наименование по 
Общия терминологичен речник.
(2) Mинистърът на труда и социалната поли-
тика внася в Министерския съвет мотивирано 
предложение за приемане или за промяна на 
списъка по ал. 1, в което се посочват:
1. провежданите национални политики, 
стратегии или програми, включително кон-
кретни цели, дейности и механизми, за чието 
изпълнение е необходимо поръчките да се 
запазят; 
2. капацитетните възможности на лицата 
по чл. 12, ал. 1, т. 1 ЗОП;
3. отражението върху конкуренцията от 
запазването на поръчките за съответните 
стоки или услуги.
Раздел II
Възлагане на запазени поръчки
Чл. 80. (1) Когато обществената поръчка 
съдържа части, които могат да са възложени 
на повече от един изпълнител и някои от 
тях са включени в списъка по чл. 12, ал. 1, 
т. 1 ЗОП, възложителят е длъжен да отдели 
тези части в една или в няколко обособени 
позиции, които запазва за участие на специ-
ализирани предприятия или кооперации на 
хора с увреждания.
(2) Възложителят не запазва обществената 
поръчка, когато тя съдържа обективно недели-
ми части и основният предмет не е включен 
в списъка по чл. 12, ал. 1, т. 1 ЗОП. 
(3) При определянето на ресурса по чл. 12, 
ал. 6 ЗОП в обема на собствения ресурс се 
включват необходимите разходи за суровини 
и материали, енергия, горива, водоснабдяване, 
лицензи и други подобни, независимо че дос-
тавчиците им не са специализирани предпри-
ятия или кооперации на хора с увреждания.
(4) Не е налице изпълнение на дейности 
със собствено производство или ресурс, когато 
специализирани предприятия или коопера-
ции на хора с увреждания предоставят на 
възложителя без съществена допълнителна 
преработка стоки, доставени от други лица.
Чл. 81. (1) В процедура за възлагане на 
запазена поръчка могат да участват и други 
заинтересовани лица.
(2) Когато в процедура за възлагане на 
запазена поръчка са подадени заявления за 
участие и/или оферти както от лица, за които 
поръчката е запазена, така и от други лица, 
първо се разглеждат заявленията за участие 
и/или офертите на лицата, за които поръчка-
та е запазена. Заявленията за участие и/или 
офертите на останалите лица се разглеждат 
само ако няма допуснати оферти на лица, за 
които поръчката е запазена.
Г л а в а  о с м а
КОНКУРС ЗА ПРОЕКТ
Раздел І
Общи положения
Чл. 82. Когато конкурсът за проект се про-
вежда като част от процедура за възлагане на 
обществена поръчка за услуга и възложителят 
възнамерява впоследствие да възложи поръчка 
по чл. 79, ал. 1, т. 9 ЗОП, това се посочва в 
обявлението за конкурс за проект.
Чл. 83. При ограничен конкурс възложите-
лят може да ограничи в обявлението броя на 
участниците, които ще покани да представят 
проекти, но техният брой не може да е по-
малък от 5.
Чл. 84. (1) Всяко лице, което участва в 
конкурс за проект, има право да представи 
само един проект.
(2) В конкурс за проект едно физическо 
или юридическо лице може да участва само 
в едно обединение. 
(3) Лице, което участва в обединение или 
е дало съгласие да бъде подизпълнител на 
друг кандидат или участник, не може да 
подава самостоятелно заявление за участие 
или проект.
Чл. 85. (1) Възложителят организира съх-
раняването на получените проекти по начин, 
който гарантира тяхната цялост и аноним-
ността на автора. 
(2) Когато възложителят предвижда въз-
можност документите за участие в процедурата 
да се подават по електронен път, се прилагат 
условията на чл. 50.
Раздел ІІ
Жури
Чл. 86. (1) Най-малко 14 дни преди крайния 
срок за получаване на конкурсните проекти 
възложителят обявява поименно лицата, но-
минирани за членове на журито и за резервни 
членове, ако не са посочени в обявлението. 
(2) Всеки заинтересован от участие в 
конкурса за проект може да подава до въз-
ложителя писмено мотивирано възражение 
срещу номиниран член на журито и срещу 
резервен член, с когото е в отношения, които